IN DIE HOE HOF VAN SUID-AFRIKA 
(WES-KAAP HOE HOF, KAAPSTAD)

DIE STAAT
teen

KEENAN VAN WYK

V O N N I S

Beskuldigde, u het twee manspersone wat jy, na bewering, geken het en wie saam met u in dieselfde motors gery het opsetlik vermoor. U het twee families van hul broodwinners ontneem. Hulle moes die finansiele en emosionele verlies ly as gevolg daarvan.

In die geval van mnr Warren Echard het sy familie nie vir twee maande geweet dat hy dood was nie omdat u sy liggaam in 'n kanaal verberg het, gevolglik moes hulle die onsekerheid en bekommernis verduur oor wat met horn gebeur het vir daardie twee  maande. Sy vrou   en   kinders  ervaar  nog  steeds emosionele versteuring. U verduideliking dat u hulle vermoor het net om hulle motors vir u broer te gee gaan nie op nie. U kon hulle motors steel sonder om hulle te vermoor. U het mnr Echard 20 keer gesteek en horn nog steeds agternagesit terwyl hy wou probeer wegkom.

U het genoeg tyd gehad om in daardie periode toe u hierdie twintig wonde toedien om te besin maar u het besluit om doelbewus aanhoudend te steek om seker te maak dat beide oorledenes dood was.

U wou ook verhoed dat die liggaam van mnr Echard gevind word en sodoende het u die gesin se trauma wat hulle moes verduur vererg.

U was ook nie van plan om u, na die misdaad, oor te gee aan die polisie nie en het dit nie gedoen nie Het die polisie nie vir u gearresteer terwyl u in die motor van mnr Fortuin was nie, sou die polisie heel waarskynlik nie u met die pleging van die misdade verbind het nie.

Die moord- en roofklagtes hou verband met twee verskillende voorvalle gepleeg op twee verskillende datums op twee verskillende persone. Die Hof vind dus die vonnisse op klagtes 1 en 2 hou verband met een tydperk en een voorval en die vonnisse op klagtes 3 en 4 hou dan verband met die ander, die tweede voorval.

Die Hof moet dan ook die aard en omvang van die misdade en die belange van die gemeenskap saam met u persoonlike omstandighede in ag neem en die Hof moet dit alles in h skaal plaas en weeg en as ek u persoonlike omstandighede op eenkant van die skaal sit en die aard en omvang van hierdie misdade, gewelddadige misdade wat deur u gepleeg het, aan die ander kant van hierdie skaal sit, sal u self kan sien wat weeg swaarder.

Dan moet die Hof daardie versagtende omstandighede oorweeg teenoor die verswarende omstandighede van hoe u hierdie misdade gepleeg het en, soos die Hof voorheen gese het, die Hof is van mening dat die verswarende omstandighede ver swaarder weeg teen u.

ALLIE, R